

LATVIJAS REPUBLIKAS

DAUGAVPILS PILSĒTAS PAŠVALDĪBA

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

Daugavpilī

**ĀRKĀRTAS SĒDES PROTOKOLS**

2021.gada 9.decembrī Nr.46

SĒDE NOTIEK **DOMES** SĒŽU ZĀLĒ

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 15:00

SĒDI ATKLĀJ plkst. 15:00

SĒDES DARBA KĀRTĪBA:

1. Par atbalstu Eiropas Reģionālās attīstības fonda projektam „SIA “Daugavpils ūdens” tehnoloģisko procesu energoefektivitātes paaugstināšana”.

2. Par atbalstu projektam „Ēkas energoefektivitātes uzlabošana Arhitektu ielā 21, Daugavpilī”.

3. Par grozījumu Daugavpils domes 2020.gada 24.septembra noteikumos Nr.6 „Kārtība, kādā piešķir naudas balvas par izciliem sasniegumiem sportā”.

4. Par atļauju ziedojuma pieņemšanai.

SĒDI VADA – Daugavpils domes priekšsēdētājs Andrejs Elksniņš

SĒDĒ PIEDALĀS - 7 Domes deputāti – I.Aleksejevs, A.Elksniņš, A.Gržibovskis,

V.Kononovs, N.Kožanova, M.Truskovskis,

A.Vasiļjevs.

SĒDĒ PIEDALĀS VIDEOKONFERENCES REŽĪMĀ – 6 Domes deputāti-

P.Dzalbe. I.Jukšinska, M.Lavrenovs,

V.Sporāne- Hudojana, I.Prelatovs,

I.Šķinčs.

SĒDĒ NEPIEDALĀS - 2 Domes deputāti – L.Jankovska– iemesls nav zināms,

J.Lāčplēsis– iemesls nav zināms

SĒDĒ PIEDALĀS - pašvaldības administrācijas darbinieki:

R.Golovans, S.Krapivina, A.Streiķis, A.Šapovals, J.Galapovs

- pašvaldības budžeta iestādes darbinieki:

V.Petrova

SIA Daugavpils ūdens” valdes locekle J.Lapinska

projektu vadītāja A.Vasiļjeva

SĒDI PROTOKOLĒ - Domes protokolu lietvedības pārzine S.Rimicāne

**1.§ (797)**

**Par atbalstu Eiropas Reģionālās attīstības fonda projektam „SIA “Daugavpils ūdens” tehnoloģisko procesu energoefektivitātes paaugstināšana”**

**A.Vasiļjeva, P.Dzalbe, A.Elksniņš**

P.Dzalbe pēc domes sēdes lūdz saņemt informāciju par piecām aktivitātēm, cik katrai aktivitātei plānots sadalīt līdzekļus?

Pamatojoties uz likuma “Par pašvaldībām” 15.panta pirmās daļas 1.punktu, 21.panta pirmās daļas 19.punktu, likuma “Par pašvaldību budžetiem” 26.panta otro daļu, ņemot vērā izsludinātu piekto projektu atlases kārtu “4.2.2. (13.1.3.1.) Energoefektivitātes paaugstināšana pašvaldību infrastruktūrā ekonomiskās situācijas uzlabošanai, 5. kārta”, saskaņā ar Ministru kabineta 2016.gada 8.marta noteikumiem Nr.152 “Darbības programmas "Izaugsme un nodarbinātība" 4.2.2. specifiskā atbalsta mērķa "Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās" un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.1. pasākuma "Energoefektivitātes paaugstināšana pašvaldību infrastruktūrā ekonomiskās situācijas uzlabošanai" īstenošanas noteikumi”, ievērojot ar 2021.gada 11.novembra Daugavpils domes lēmumu Nr.754 un Augšdaugavas novada pašvaldības domes lēmumu Nr.235 Daugavpils valstspilsētas un Augšdaugavas novada attīstības programmu 2022.-2027.gadam “Investīciju plānā 2022.-2024. gadam Daugavpils” iekļautas SIA “Daugavpils ūdens” plānotās darbības: pozīcija Nr. 201 “Daugavpils pilsētas notekūdeņu attīrīšanas iekārtu energoefektivitātes paaugstināšana, pozīcija Nr. 202 “Otras pacēluma sūkņu stacijas “Vingri II” energoefektivitātes paaugstināšana” pozīcija Nr. 203 “Ūdens atdzelžošanas stacijas “Ziemeļi” energoefektivitātes paaugstināšana”, pozīcija Nr. 204 “Ūdensgūtnes “Ziemeļi” / “Vingri”, t.sk. energoefektivitātes paaugstināšana”, ievērojot Daugavpils domes Finanšu komitejas 2021.gada 9.decembra sēdes atzinumu un Daugavpils domes Pilsētas saimniecības un attīstības komitejas 2021.gada 9.decembra sēdes atzinumu, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt SIA “Daugavpils ūdens” dalību Eiropas Reģionālās attīstības fonda līdzfinansētā projektā „SIA “Daugavpils ūdens” tehnoloģisko procesu energoefektivitātes paaugstināšana” (turpmāk – Projekts, Projekta apraksts 1.pielikumā).
2. Projekta iesnieguma apstiprināšanas gadījumā SIA “Daugavpils ūdens” nodrošināt Projekta finansējumu un priekšfinansējumu, ņemot aizdevumu Valsts kasē ar Daugavpils pilsētas pašvaldības galvojumu.
3. SIA “Daugavpils ūdens” nodrošināt Projekta neattiecināmo izmaksu finansējumu.
4. Lēmuma izpildi kontrolē Daugavpils pilsētas pašvaldības izpilddirektore S.Šņepste.

Pielikumā: Projekta apraksts uz 1 lp.

**2.§ (798)**

**Par atbalstu projektam „Ēkas energoefektivitātes**

**uzlabošana Arhitektu ielā 21, Daugavpilī”**

**S.Krapivina, P.Dzalbe, A.Elksniņš**

P.Dzalbe izsaka priekšlikumu, pirms projekta iepirkuma izsludināšanas, aktualizēt un iztirzāt tāmi, lai zinātu, kāda daļa gulsies uz pašvaldības budžeta neattiecināmajām izmaksām.

Pamatojoties uz likuma „Par pašvaldībām” 21.panta pirmās daļas 2.punktu, likuma “Par pašvaldību budžetiem” 30.pantu, Daugavpils attīstības programmas “Mana pils – Daugavpils” 2014.-2020.gadam Investīciju un Rīcības plānu, Ministru kabineta 2016.gada 8.marta noteikumiem Nr.152 “Darbības programmas “Izaugsme un nodarbinātība” 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.1. pasākuma "Energoefektivitātes paaugstināšana pašvaldību infrastruktūrā ekonomiskās situācijas uzlabošanai" īstenošanas noteikumi”, Daugavpils domes Pilsētas saimniecības un attīstības komitejas sēdes 2021.gada 9.decembra atzinumu, Daugavpils domes Finanšu komitejas sēdes 2021.gada 9.decembra atzinumu, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt projekta “Ēkas energoefektivitātes uzlabošana Arhitektu ielā 21, Daugavpilī” pieteikuma sagatavošanu 4.2.2.specifiskā atbalsta mērķa “Atbilstoši pašvaldības integrētajām attīstības programmām sekmēt energoefektivitātes paaugstināšanu un atjaunojamo energoresursu izmantošanu pašvaldību ēkās” piektās projektu iesniegumu atlases kārtas ietvaros.

2. Nodrošināt līdzfinansējumu un priekšfinansējumu projekta īstenošanai, saskaņā ar projekta īstenošanas nosacījumiem, no pašvaldības budžeta līdzekļiem vai aizņemtajiem līdzekļiem.

3. Kontroli par lēmuma izpildi uzdot Daugavpils domes priekšsēdētāja vietniekam V. Kononovam.

Pielikumā: Projekta “Ēkas energoefektivitātes uzlabošana Arhitektu ielā 21, Daugavpilī” apraksts.

**3.§ (799)**

**Par grozījumu Daugavpils domes 2020.gada 24.septembra noteikumos Nr.6**

**„Kārtība, kādā piešķir naudas balvas par izciliem sasniegumiem sportā”**

**V.Petrova, A.Elksniņš**

Pamatojoties uz likuma „Par pašvaldībām” 12.pantu, 15.panta pirmās daļas 6.punktu, 21.panta pirmās daļas 27.punktu, Daugavpils domes Izglītības un kultūras jautājumu komitejas2021.gada 9.decembra atzinumu un Daugavpils domes Finanšu komitejas2021.gada 9.decembra atzinumu, atklāti balsojot: PAR – 13 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj**:

1. Izdarīt ar Daugavpils domes 2020.gada 24.septembra lēmumu Nr.435 apstiprinātajos noteikumos Nr.6 “Kārtība, kādā piešķir naudas balvas par izciliem sasniegumiem sportā” nolikumā šādus grozījumus:

* 1. Papildināt 5.punktu ar 5.7.apakšpunktu šādā redakcijā:

“5.7.pasaules un Eiropas čempionāts senioriem.”

* 1. Izteikt noteikumu 8.punktu šādā redakcijā:

“8. Sportistiem individuālajos sporta veidos, kā arī komandu sporta veidu sportistiem, kas pārstāv Daugavpils pilsētu 5.1.-5.6.apakšpunktā minētajās sacensībās, piešķir naudas balvas šādā apmērā (pirms nodokļu nomaksas):”

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vieta | Olimpiskās, paralimpiskās spēles (*euro*) | Pasaules čempionāts, Pasaules kausa izcīņās kopvērtējums, Pasaules jaunatnes olimpiāde (*euro*) | | Eiropas čempionāts, Eiropas spēles, Eiropas kausa izcīņās kopvērtējums, Eiropas jaunatnes olimpiāde (*euro)* | | Latvijas olimpiāde (*euro*) | | Latvijas Jaunatnes olimpiāde (*euro*) | |
|  |  | Pieaugušie | U-23 | Pieaugušie | U-23 | Individuālie | Katram komandas dalībniekam | Individuālie | Katram komandas dalībniekam |
| 1. | līdz 14229 | līdz 9486 | līdz 2846 | līdz 4743 | līdz  2846 | līdz 300 | līdz 250 | līdz 150 | līdz 100 |
| 2. | līdz 8537 | līdz 5691 | līdz 1707 | līdz 2846 | līdz  1707 | līdz 200 | līdz 150 | līdz 100 | līdz 75 |
| 3. | līdz 5122 | līdz 3414 | līdz 1024 | līdz 1707 | līdz  1024 | līdz 150 | līdz 100 | līdz 50 | līdz 30 |
| 4. | līdz 3073 |  |  |  |  |  |  |  |  |
| 5. | līdz 1844 |  |  |  |  |  |  |  |  |
| 6. | līdz 1106 |  |  |  |  |  |  |  |  |

* 1. Papildināt noteikumus ar 8.ˡ punktu šādā redakcijā:

“8.ˡ Sportistiem, kas pārstāv Daugavpils pilsētu 5.7.punktā minētajās sacensībās piešķir naudas balvas šādā apmērā (pirms nodokļu nomaksas), nepiemērojot noteikumu 11.punkta nosacījumus:

1. vieta – 800.00 EUR
2. vieta – 500.00 EUR
3. vieta - 300.00 EUR.
   1. Izteikt noteikumu 10.punkta šādā redakcijā:

“10. Sportistu treneriem, kas izcīnīja godalgotas vietas 5.1.-5.6.apakšpunktā minētajās sacensībās, piešķir naudas balvas līdz 50% apmērā no noteikumu 8.punktā minētajām summām, ja treneris atbilst sekojošiem nosacījumiem:

10.1. trenera deklarētā dzīvesvieta ir Daugavpils pilsēta ne mazāk kā vienu gadu;

10.2. trenerim ir treniņgrupa Daugavpils pilsētā;

10.3. treneris trenē sportistu ne mazāk kā vienu gadu.”

* 1. Papildināt noteikumu 11.punkta ar teikumu šādā redakcijā:

“Ja sportistu vai komandu skaits sacensībās ir mazāks par četriem dalībniekiem, naudas balva netiek piešķirta.”

* 1. Papildināt noteikumus ar V. sadaļu šādā redakcijā:

“**V. Noslēguma jautājums**

14. 2021.gadā 8.ˡ punkts piemērojams visiem iesniegumiem, neievērojot 4.punktā noteikto termiņu.”

1. Lēmums stājas spēkā 2021.gada 17.decembrī.

**4.§ (800)**

**Par atļauju ziedojuma pieņemšanai**

**R.Golovans, P.Dzalbe, A.Elksniņš**

Deputāts I.Prelatovs nepiedalās lēmuma pieņemšanā

Pamatojoties uz likuma „Par pašvaldībām” 21.panta pirmās daļas 19. un 27.punktu, likuma „Par interešu konfliktu novēršanu valsts amatpersonu darbībā” 14.panta pirmo, otro, piekto, sesto un vienpadsmito daļu, ņemot vērā SIA „ALPHA BALTIC MEDIA” 2021. gada 9.decembra vēstuli Nr.1.2.-7/4559 „*Par dāvinājumu*” un

izvērtējot, ka vēstulē norādītā ziedojuma pieņemšana nerada interešu konfliktu un neietekmē jebkādu lēmumu pieņemšanu attiecībā uz SIA „ALPHA BALTIC MEDIA”,

konstatējot, ka divu gadu laikā pirms ziedojuma atvēlēšanas publiskas personas institūcija - Daugavpils pilsētas pašvaldība, reģ.Nr.90000077325, nebija noslēgusi ar ziedotāju tiesiskus darījumus vai saņēmusi finanšu līdzekļus, izņemot darījumu – piegādes līgumu par parku rotājumu izgatavošanu un piegādi 2020.gadā, kas noslēgts atklāta konkursa rezultātā (Atklāts konkurss „Vides objektu un rotājumu izgatavošana un piegāde 2020.gadā”, identifikācijas Nr.DPD 2020/158, 2.daļa),

konstatējot, ka divu gadu laikā pirms ziedojuma atvēlēšanas publiskas personas institūcija - Daugavpils pilsētas pašvaldība, reģ.Nr.90000077325, nebija izdevusi administratīvos aktus un nebija veikusi uzraudzības vai kontroles funkcijas,

koleģiālā institūcija - Daugavpils dome saskaņā ar likuma „Par interešu konfliktu novēršanu valsts amatpersonu darbībā” 14.panta piekto daļu izvērtē:

ka publiskas personas institūcijai attiecībā uz ziedotāju divus gadus pēc ziedojuma pieņemšanas nevarētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas un ka ziedojuma pieņemšana varētu radīt interešu konfliktu vai ierobežot publiskas personas institūcijas normatīvajos aktos noteikto funkciju vai uzdevumu izpildi,

ka publiskas personas institūcijai attiecībā uz ziedotāju divus gadus pēc ziedojuma pieņemšanas ir aizliegts noslēgt tiesiskus darījumus, izņemot gadījumus, kad ziedotājs atklāta konkursa rezultātā saņēmis publisko iepirkumu, partnerības iepirkumu, sabiedrisko pakalpojumu sniedzēju iepirkumu vai koncesiju, finanšu līdzekļus vai garantētus kredītus vai kad publiskas personas institūcijai šādu darījumu saskaņā ar normatīvajiem aktiem ir pienākums slēgt, atklāti balsojot: PAR – 12 (I.Aleksejevs, P.Dzalbe, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Piekrist pieņemt Daugavpils pilsētas pašvaldības vārdā ziedojumu – divus speciāli Daugavpils pilsētas vajadzībām izgatavotus dekorus – ģērboni un spoguli, pašvaldības funkcijas - *gādāt par savas administratīvās teritorijas labiekārtošanu, veidojot jaunus pilsētas vides objektus,* izpildes veicināšanai no SIA „ALPHA BALTIC MEDIA” (vienotais reģ. Nr. reģ.Nr.40103170420, Stabu iela 19-21, Rīga, LV-1011) par kopējo summu 12 782, 40 EUR(divpadsmit tūkstoši septiņi simti astoņdesmit divi *euro* 40 centi*)* neieskaitot PVN.

2. Uzdot Daugavpils pilsētas pašvaldības iestādei „Komunālās saimniecības pārvalde” noslēgt ziedojuma līgumu ar SIA „ALPHA BALTIC MEDIA” (vienotais reģ. Nr.reģ.Nr.40103170420, Stabu iela 19-21, Rīga, LV-1011).

Sēdi slēdz plkst.15.09

Sēdi vadīja:

Domes priekšsēdētājs *(personiskais paraksts)* A.Elksniņš

Protokoliste *(personiskais paraksts)* S.Rimicāne